Hvordan kommer man seg rundt i Fredrikstad?
Sentrum av Fredrikstad er lite, og du kan enkelt komme deg rundt til fots. Du kan benytte deg av busstilbudet dersom du vil besøke områder i nærheten, som Sarpsborg eller Kråkerøy. I tillegg kan du ta båt ut til for eksempel Hankø, eller andre steder på utsiden av Fredrikstad. Spesielt på sommerstid er det gode muligheter for å ta ferge og båtturer utenfor Fredrikstad. Du kan enkelt sjekke busstilbudene i nærområdet på ostfold-kollektiv.no. Når du tar buss eller båt i Fredrikstad kan du betale med kort og kontanter på buss, men ikke med sedler over 200 kr. Du kan også kjøpe billett på mobil med appen som heter ØstfoldBillett. Det går direktebusser mellom Sarpsborg og Fredrikstad, og Byferga i Fredrikstad går fra klokken seks om morgenen til halv ni om kvelden på hverdager. På søndager går fergen frem til halv syv om kvelden. Da kan du ta ferge mellom Gressvik, Værste, sentrum av Fredrikstad, Smertu, Isegran og Gamlebyen. Finn hotelltilbud i Fredrikstad på momondo